Wat doen Quinne Brown deesdae? Kyk haar nuwe kortfilm
JY LEES NOU Wat doen Quinne Brown deesdae? Kyk haar nuwe kortfilm
7de Laan se geliefde Connie (Quinne Brown Huffman) het 'n paar jaar gelede saam met haar Amerikaanse man, Ryan, in San Francisco gaan bly.
Sy is nogsteeds in Amerika en op haar nuwe blog (I'm just saying...) hou sy haar met 'n hele paar nuwe projekte besig.
"Ek is opgewonde oor my werk, want dit voel goed so. Dit is so lekker om my harde werk te vier, en alles wat ek al bereik het," sê Quinne.
Sy't onlangs vir 4 dae aan 'n nuwe kortfilm, This is Charlotte King, geskiet as deel van 'n Ford Fiesta-veldtog. Die kortfilm is onlangs by die AMC in Fashion Valley, San Diego gewys. Kyk agter-die-skerms-foto's van die kortfilm.
Wat dink jy van Quinne se Amerikaanse aksent? Kyk die video.
This is Charlotte King from Holiday Matinee on Vimeo.
**Besoek Quinne Brown se webtuiste of lees haar blog
Uit 'n onderhoud met SARIE November 2008...
In San Francisco het sy nie 'n roetine nie. Soms is sy vroeg uit die vere, ander kere slaap sy laat. Sy loop dramaklasse, gee dramalesse vir hoërskoolleerlinge, repeteer en gaan na oudisies. "San Francisco is 'n maklike stad om in te bly, want die mense is oopkop, die kulture uiteenlopend, en daar is natuurskoon en spasie - baie soos in Suid-Afrika." Quinne het in Suid-Afrika in die openbare oog "'n grootmens" geword. Sy was net 20 toe sy die rol van Connie van der Lecq in die sepie 7de Laan losgeslaan en uiteindelik een van die gewildste karakters geword het. "In Amerika het ek die kans gekry om myself te leer ken sonder die druk van die kollig. Ek geniet die vryheid wat ek daar het om net te kan wees en foute te maak. Omdat ek dinge nou alleen moet doen, leer ek om my besluite te vertrou."